Μνημείο για τα Θύματα Σίντι και Ρομά του Εθνικοσοσιαλισμού

Το Μνημείο για τα Θύματα Σίντι και Ρομά του Εθνικοσοσιαλισμού (γερμανικά: Denkmal für die im Nationalsozialismus ermordeten Sinti und Roma Europas) είναι ένα μνημεία στο Βερολίνο της Γερμανίας. Το μνημείο είναι αφιερωμένο στη μνήμη των 220.000–500.000 ανθρώπων που δολοφονήθηκαν κατά τον Ποράιμος — τη ναζιστική γενοκτονία των ευρωπαϊκών Σίντι και Ρομά. Έχει σχεδιαστεί από τον Ντάνι Καραβάν και εγκαινιάστηκε επίσημα στις 24 Οκτωβρίου 2012 από την Γερμανίδα καγκελάριος Άγγελα Μέρκελ με την παρουσία του προέδρου Γιοάχιμ Γκάουκ. Τοποθεσία και σχεδιασμός Το μνημείο βρίσκεται στη Σίμσονβεγκ, στο Τίργκαρτεν του Βερολίνου, νότια του Ράιχσταγκ και κοντά στην Πύλη του Βρανδεμβούργου.. Το μνημείο σχεδιάστηκε από τον Ισραηλινό καλλιτέχνη Ντάνι Καράβαν και αποτελείται αΑποτελείται από μια σκοτεινή, κυκλική υδάτινη επιφάνεια, στο κέντρο της οποίας βρίσκεται μια τριγωνική πέτρινη πλάκα. Το τριγωνικό σχήμα της πέτρας παραπέμπει στα διακριτικά που υποχρεώνονταν να φορούν οι κρατούμενοι των στρατοπέδων συγκέντρωσης. Η πέτρα είναι κινητή και κάθε μέρα τοποθετείται πάνω της ένα φρέσκο λουλούδι. Σε χάλκινα γράμματα γύρω από την άκρη της υδάτινης επιφάνειας αναγράφεται το ποίημα «Άουσβιτς» (στα αγγλικά, γερμανικά, βλάχ ρομανί και σίντι ρομανί) του Ρομά ποιητή Σαντίνο Σπινέλι, αν και το μνημείο τιμά όλους τους Ρομά και Σίντι που δολοφονήθηκαν κατά τη διάρκεια του Ποράιμος: Αδυνατισμένο πρόσωπο νεκρά μάτια ψυχρά χείλη σιωπή μια ραγισμένη καρδιά χωρίς ανάσα χωρίς λόγια χωρίς δάκρυα Περιμετρικά του μνημείου υπάρχουν ενημερωτικές πινακίδες, οι οποίες παρουσιάζουν μια χρονολογική αφήγηση της γενοκτονίας των Σίντι και Ρομά. Ιστορία Η δημιουργία ενός μόνιμου μνημείου για τα θύματα Σίντι και Ρομά του ναζιστικού καθεστώτος αποτελούσε μακροχρόνιο αίτημα του Κεντρικού Συμβουλίου Γερμανών Σίντι και Ρομ) και της Γερμανικής Συμμαχίας των Σίντι. Το 1992 η Ομοσπονδιακή Κυβέρνηση συμφώνησε στην ανέγερση ενός μνημείου, όμως το έργο αντιμετώπισε χρόνια καθυστερήσεων και διαφωνιών σχετικά με τον σχεδιασμό και τη χωροθέτησή του. Αρχικά, ο δήμος του Βερολίνου πρότεινε την τοποθέτησή του στην λιγότερο προβεβλημένη περιοχή του Μαρτσάν, όπου από το 1936 είχαν κρατηθεί κάτω από άθλιες συνθήκες εκατοντάδες Ρομά και Σίντι. Το 2001 συμφωνήθηκε η τοποθέτησή του στο Τίργκαρτεν, κοντά σε άλλα μνημεία του Ολοκαυτώματος, όμως οι εργασίες ξεκίνησαν επίσημα μόλις στις 19 Δεκεμβρίου 2008, ημέρα μνήμης για τα θύματα του Ποράιμος. Το μνημείο ολοκληρώθηκε με κόστος 2,8 εκατομμυρίων ευρώ και αποκαλύφθηκε από την Άγκελα Μέρκελ στις 24 Οκτωβρίου 2012. Παραπομπές